EL
28.11.2022
Επίσημη Εφημερίδα της Ευρωπαϊκής Ένωσης
C 451/25
4.
Με τον τέταρτο λόγο προβάλλεται παραβίαση της αρχής της ασφάλειας δικαίου, διότι δεν επιτρέπεται η έκδοση με αναδρομική ισχύ της προσβαλλόμενης απόφασης. 5.
Με τον πέμπτο λόγο προβάλλεται παράβαση ουσιώδους τύπου, διότι δεν ήταν επαρκής η ακρόαση της προσφεύγουσας από το καθού πριν από την έκδοση της προσβαλλόμενης απόφασης, η δε απόφαση δεν έχει επαρκή αιτιολογία. 6.
Με τον έκτο λόγο προβάλλεται (επικουρικώς) ότι η δημιουργία από το καθού τριών κατηγοριών στο πλαίσιο του δείκτη «συμμετοχή σε θεσμικό σύστημα προστασίας» δεν είναι κατανοητή. 7.
Με τον έβδομο λόγο προβάλλεται (επικουρικώς) παράβαση του άρθρου 70, παράγραφος 2, του κανονισμού (ΕΕ) 806/2014, σε συνδυασμό με το άρθρο 103, παράγραφος 7, της οδηγίας 2014/59/ΕΕ, διότι το καθού, κατά τον υπολογισμό του ύψους των εισφορών, έπρεπε να είχε εξαιρέσει τις απαλλαγμένες κινδύνου υποχρεώσεις από τις κρίσιμες συναφώς υποχρεώσεις.
8. Με τον όγδοο λόγο προβάλλεται (επικουρικώς) παράβαση του άρθρου 70, παράγραφος 6, του κανονισμού 806/2014, σε συνδυασμό με το άρθρο 5, παράγραφοι 3 και 4, του κατ’ εξουσιοδότηση κανονισμού 2015/63, διότι εσφαλμένως το καθού υπολόγισε τις εισφορές της προσφεύγουσας με βάση την εκτίμηση της ακαθάριστης αξίας των συμβάσεων παραγώγων. 9.
Με τον ένατο λόγο προβάλλεται (επικουρικώς) παράβαση του άρθρου 70, παράγραφος 6, του κανονισμού 806/2014, σε συνδυασμό με το άρθρο 6, παράγραφος 8, στοιχείο α', του κατ’ εξουσιοδότηση κανονισμού 2015/63, διότι εσφαλμένως το καθού θεώρησε την προσφεύγουσα ως υπό αναδιοργάνωση ίδρυμα.
(1) (2) (3) (4) (5) (6) (7) (8)
(9)
ΕΕ 2018, C 294, σ. 41.
ΕΕ 2019, C 305, σ. 60.
ΕΕ 2020, C 240, σ.
34. ΕΕ 2020, C 279, σ. 70.
ΕΕ 2021, C 320, σ. 53.
Κανονισμός (ΕΕ) 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ.
1093/2010 (ΕΕ 2014, L 225, σ. 1).
Εκτελεστικός κανονισμός (EΕ) 2015/81 του Συμβουλίου, της 19ης Δεκεμβρίου 2014, περί ενιαίων όρων εφαρμογής του κανονισμού (ΕΕ) αριθ.
806/2014 του Ευρωπαϊκού Κοινοβουλίου και του Συμβουλίου όσον αφορά τις εκ των προτέρων εισφορές στο Ενιαίο Ταμείο Εξυγίανσης (ΕΕ 2015, L 15, σ. 1).
Οδηγία 2014/59/EΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων και για την τροποποίηση της οδηγίας 82/891/ΕΟΚ του Συμβουλίου, και των οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, καθώς και των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ.
1093/2010 και (ΕΕ) αριθ.
648/2012 (ΕΕ 2014, L 173, σ. 190).
Κατ' εξουσιοδότηση κανονισμός (EΕ) 2015/63 της Επιτροπής, της 21ης Οκτωβρίου 2014, για τη συμπλήρωση της οδηγίας 2014/59/ΕΕ του Ευρωπαϊκού Κοινοβουλίου και του Συμβουλίου όσον αφορά τις εκ των προτέρων συνεισφορές σε χρηματοδοτικές ρυθμίσεις εξυγίανσης (ΕΕ 2015, L 11, σ. 44).
Προσφυγή της 14ης Οκτωβρίου 2022 — Yanukovych κατά Συμβουλίου (Υπόθεση T-642/22) (2022/C 451/29) Γλώσσα διαδικασίας: η αγγλική Διάδικοι Προσφεύγων: Oleksandr Viktorovych Yanukovych (Αγία Πετρούπολη, Ρωσία) (εκπρόσωπος: B. Kennelly, Barrister) Καθού: Συμβούλιο της Ευρωπαϊκής Ένωσης
Αιτήματα Ο προσφεύγων ζητεί από το Γενικό Δικαστήριο να ακυρώσει την απόφαση (ΚΕΠΠΑ) 2022/1355 του Συμβουλίου, της 4ης Αυγούστου 2022, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και τον εκτελεστικό κανονισμό (ΕΕ) 2022/1354 του Συμβουλίου, της 4ης Αυγούστου 2022, για την εφαρμογή του κανονισμού (ΕΕ) αριθ.
269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (2), καθόσον οι πράξεις αυτές αφορούν τον προσφεύγοντα.
Ο προσφεύγων ζητεί επίσης να καταδικασθεί το καθού στα δικαστικά έξοδα.